**Մարգարետ Բուշ-Բրաուն** (անգլ.՝ Margaret Bush-Brown, լրիվ անուն՝ *Margaret White Lesley Bush-Brown*, հայտնի է նաև՝ *Mrs. Henry Kirke Bush-Brown,* մայիսի 19, 1857(1857-05-19), Ֆիլադելֆիա, Փենսիլվանիա, ԱՄՆ - նոյեմբերի 16, 1944(1944-11-16), Ambler, Մոնտգոմերի շրջան, Փենսիլվանիա, ԱՄՆ և Ֆիլադելֆիա, Փենսիլվանիա, ԱՄՆ), ամերիկացի նկարչուհի և փորագրող։

Կենսագրություն
--------------

Ծնվել է 1875 թվականի մայիս 19-ին Ֆիլադելֆիայում՝ երկրաբան Փիթեր Լեսլիի և սոցիալական աշխատող Սյուզան Լեսլիի (*Susan Inches Lyman Lesley*) ընտանիքում։

Նրա գեղանկարչության առաջին ուսուցիչը եղել է Թոմաս Իկինսը, որի մոտ սովորել է Փենսիլվանիայի կերպարվեստի ակադեմիայում, մինչև 1880 թվականին տեղափոխվել է Փարիզ հետագա կրթությունը ստանալու նպատակով։ Այնտեղ Մարգարետը ընդունվել է Ժյուլիանի ակադեմիա և դասեր է վերցրել Թոնի Ռոբերտ Ֆլերից, Գուստավ Բուլանժեից և Ժյուլ Լեֆևրից։ 1883 թվականին վերադառնալով ԱՄՆ՝ դասեր է վերցրել Ֆիլադելֆիայի կանանց համար դիզայնի դպրոցում։ Ապա սկսել է փորագրել սովորել Գաբրիելա Կլեմենսի ղեկավարության ներքո և 1884 թվականին *New York Etching Club* работу *Study of a Girl’s Head* ցուցահանդեսում ցուցադրել է ենթադրաբար իր առաջին փորագրությունը։ Որոշ ժամանակ դասեր է վերցրել նաև Քրիստիան Շուսելեից։

Մարգարետը ծանոթացել է այլ կին-նկարիչների հետ, այդ թվում՝ Էլիզաբեթ Բութի, Սեսիլյա Բոյի և Մերի Ֆրանկլինի հետ․ հաճախ նրանց հետ ամառն անցկացրել է ԱՄՆ-ի Արևելյան լողափին։ 1881 թվականին նա Էլեն Հեյլի հետ ճամփորդել է Ֆրանսիայում և Բելգիայում։ 1886 թվականի ապրիլին ամուսնացել է քանդակագործ Հենրի Բուշ Բրաունի հետ և տեղափոխվել է նրա՝ Նյուբուրգի տուն՝ Նյու Յորք նահանգ։

1935 թվականին նրա ամուսինը մահացել է։ Մինչև 1941 թվականը նկարչուհին ապրել է Վաշինգտոնում, նույն թվականին տեղափոխվել է Փենսիլվանիա։ Մարգարետ Բուշ-Բրաունը ոչ միայն իր աշխատանքներն էր ցուցադրում, այլ նաև երբեմն ցուցադրություններ էր կազմակերպում ամուսնու, իսկ ավելի ուշ՝ նաև դստեր՝ Լիդիայի հետ, որը ևս որպես նկարչուհի հասել է որոշակի հաջողության։ 1883 թվականին Մարգարետը իր աշխատանքներն է ցուցադրել Փարիզյան սալոն>ում։ Բուշ-Բրաունը նաև իր աշխատանքները ցուցադրել է Չիկագոյի գիտության և արդյունաբերության թանգարանում, Չիկագոյում 1893 թվականի Համաշխարհային ցուցահանդեսում ստեղծել է *Spring* ֆրեսկոն Փենսիլվանիա նահանգի շենքի համար։ Իր գեղարվեստական կարիերայի ընթացքում արժանացել է մի շարք մրցանակների։

Մահացել է 1944 թվականի նոյեմբերի 16-ին Փենսիլվանիա նահանգի Էմբլեր քաղաքում՝ իր որդու՝ Ջեյմսի բնակարանում։

Մարգարետ Բուշ Բրաունի ինքնադիմանկարը, որը թվագրված է 1914 թվականով և ներկայումս գտնվում է Փենսիլվանիայի Գեղարվեստի ակադեմիայի հավաքածուում, ընդգրկվել է երդմնակալության *American Women Artists 1830—1930* ցուցահանդեսում 1987 թվականին։

Նկարչուհու փաստաթղթերը, նրա ընտանիքի մյուս անդամների փաստաթղթերի հետ միասին, ներկայումս պահվում են Սմիթ քոլեջում։

Ծանոթագրություններ
------------------

1. 1 2  CLARA — 2008.
2. 1 2  Bush-Brown, Margaret Lesley // *Benezit Dictionary of Artists* — OUP, 2017. — ISBN 978-0-19-977378-7 — doi:10.1093/BENZ/9780199773787.ARTICLE.B00029400
3. 1 2 3 4  FemBio տվյալների շտեմարան (գերմ.)
4. 1 2  Union List of Artist Names — 2019.
5. 1 2 3 4  Directory of Southern Women Artists — The Johnson Collection.
6. 1 2
7. ↑  "CLARA". Արխիվացված է the original 2018 թ․ նոյեմբերի 14-ին. Retrieved 2017 թ․ հունվարի 2.
8. ↑  Margaret Lesley Bush-Brown
9. ↑  Eleanor Tufts; National Museum of Women in the Arts (U.S.); International Exhibitions Foundation (1987). *American women artists, 1830-1930*. International Exhibitions Foundation for the National Museum of Women in the Arts. ISBN 978-0-940979-01-7.
10. ↑  "Bush-Brown Family Papers, 1835-1969". Asteria.fivecolleges.edu. Արխիվացված է the original 2016 թ․ մարտի 4-ին. Retrieved 2017 թ․ հունվարի 2. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Margaret White Lesley Bush-Brown
* Margaret Lesley Bush-Brown Papers, 1857—1944 Archived 2011-09-15 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | American National Biography |
|  |
| Չափորոշչային վերահսկողություն | ISNI: 0000000052933698 · LCCN: nr2002020314 · VIAF: 31932344 · ULAN: 500332629 · WorldCat VIAF: 31932344 |

 |